אז מה בעצם אנחנו רוצים? כל החיים מחפשים אחר החצי השני שלנו, מציבים לעצמנו מטרות ואידיאלים... רודפים אחרי משהו שאנחנו אפילו לא בטוחים שקיים. ובסוף בוחרים לעצמנו משהו שונה לגמרי ממה שחיפשנו. אז מה בעצם אנחנו מחפשים? תפסתי את עצמי על מחשבה שלכל אחד מאיתנו יש כנפיים... וכבר בזכות זה אפשר לאהוב כל בן-אדם... אנחנו מנסים להחליט מי יתאים לנו יותר, ועם מי היינו נראים טוב יותר אבל בסופו של דבר אנחנו לעיתים קרובות מוצאים את עצמנו במצב בו אנחנו מוכנים להיפתח ולהסתכל על הדברים מזווית שונה, אנחנו פותחים עוד דלת קטנה בלב שלנו ומרשים לאנשים שונים לגמרי משחיפשנו לתפוס מקום קטן בפינה נידחת בליבנו. וזה נהדר, להבין שיש המון סוגים של אושר, ואולי שום דבר לא נמשך לנצח, כי אנחנו עסוקים בלחפש משהו טוב יותר משכבר יש לנו, אבל תמיד יש לנו בחירה, ואולי אנחנו יכולים למנוע בדידות אחרי הכל... אם נלמד לתת קצת יותר משאנחנו תמיד מצפים לקבל. הוא יושב על חוף הים, מהופנט מתנועת הגלים הבאים מרחוק, שיוצאים כמעט מהשמיים, נשאים עם הרוח במהירות אך באלגנטיות ומתנפצים על החוף כנטולי כוחות אחרי הדרך הקשה. השמיים הבהירים פוגשים את